b'\n_START_ARTICLE_\nMaksud\n_START_SECTION_\nFiskaalpoliitilised otsused\n_START_PARAGRAPH_\nMaksudega seonduvad otsused kuuluvad fiskaalpoliitika alla._NEWLINE__NEWLINE_                           SKT          Intressim\xc3\xa4\xc3\xa4r_NEWLINE_ Maksude t\xc3\xb5stmine        v\xc3\xa4heneb          langeb_NEWLINE_ Maksude alandamine      kasvab           t\xc3\xb5useb_NEWLINE_Kirjeldatud tulemust v\xc3\xb5ib loota siis, kui muud tingimused majanduses ei muutu. Aga nii ei ole see kunagi \xe2\x80\x93 n\xc3\xa4iteks majanduse edendamiseks makse alandades peab valitsus oma kulutusi v\xc3\xa4hendama v\xc3\xb5i rohkem laenama. M\xc3\xb5lemal juhul majanduskasv aeglustub. Riigi majanduskasvu m\xc3\xb5jutavaid s\xc3\xbcndmusi on maailmas muidki. Peale selle ei ilmne majanduspoliitiliste sammude m\xc3\xb5ju kohe, vaid see v\xc3\xb5tab aega (t\xc3\xa4pset ajakulu ei teata). Samuti on v\xc3\xb5imalik, et enne kui maksude m\xc3\xb5ju alandamine hakkab m\xc3\xb5ju avaldama, on riigi majandus muude tegurite m\xc3\xb5jul juba kasvama hakanud.\n_START_SECTION_\nKes peaksid makse maksma?\n_START_PARAGRAPH_\nKasumiprintsiibi j\xc3\xa4rgi peaksid need, kes saavad valitsuse programmist tulu, selle eest ka maksma. Selle alusel peaksid maantee v\xc3\xb5i silla ehituse eest maksma need, kes neid ka kasutavad \xe2\x80\x93 s\xc3\xb5idukijuhid. Maksuv\xc3\xb5imelisuse printsiibi j\xc3\xa4rgi tuleks makse koguda proportsionaalses vastavuses sellega, kui palju inimesed on v\xc3\xb5imelised maksma. Inimene, kes teenib aastas 100 000 krooni, on v\xc3\xb5imeline enam makse maksma kui see, kes teenib 25 000 krooni. Aga kui palju enam peaks makse maksma suurema sissetulekuga inimene \xe2\x80\x93 kas tema maksev\xc3\xb5ime on neli, k\xc3\xbcmme v\xc3\xb5i ainult kaks korda suurem? Majandusteadlased ei oska sellele vastata. Eeldatakse vaid, et kuna \xc3\xbcks kroon rikkale annab tundavalt v\xc3\xa4hem kui vaesele, siis peaks ka j\xc3\xb5ukam inimene olema valmis protsentuaalselt rohkem raha maksudeks loovutama ehk tema maksev\xc3\xb5ime on suurem._NEWLINE_Seega pole \xc3\xbcllatav, et inimesed j\xc3\xb5uavad erinevatele j\xc3\xa4reldustele maksu suuruse osas, mis k\xc3\xb5ige paremini nende maksev\xc3\xb5imele vastab. M\xc3\xb5ned inimesed v\xc3\xa4idavad, et maksuprotsent peaks olema erineva sissetulekuga inimeste jaoks \xc3\xbchesugune, sest suurem sissetulek on j\xc3\xb5ukamate inimeste oma tarkuse ja p\xc3\xbc\xc3\xbcdlikkuse tulemus. Samas on neid, kes leiavad, et j\xc3\xb5ukamad inimesed peaksid maksma maksudest suurema protsendi tuludest. Vaidlused keskenduvad erinevustele proportsionaalse ja progressiivse maksus\xc3\xbcsteemi vahel.'